
Ministru kabineta sēdes protokollēmums

Informatīvais ziņojums "”Par turpmākajiem rīcības virzieniem ilgtspējīgu finanšu jomā”"

· 1. Pieņemt zināšanai finanšu ministra iesniegto informatīvo ziņojumu.
· 2. Zemkopības ministrijai, Vides aizsardzības un reģionālās attīstības ministrijai, Ekonomikas ministrijai, Satiksmes ministrijai, Izglītības un zinātnes ministrijai, Veselības ministrijai, Labklājības ministrijai, Kultūras ministrijai un Klimata un enerģētikas ministrijai, atbilstoši informatīvā ziņojuma pielikumā norādītajam kompetenču sadalījumam, līdz 2023. gada 31. jūlijam sagatavot un iesniegt Finanšu ministrijā izvērtējumu par savā kompetencē esošo normatīvo aktu atbilstību Taksonomijas kritērijiem un par plānoto rīcību savas nozares normatīvo aktu nepieciešamajiem pilnveidojumiem, ilgtspējas faktoru ieviešanai savās nozarēs.
· 3. Finanšu ministrijai līdz 2023. gada 31. decembrim izvērtēt Zemkopības ministrijas, Vides aizsardzības un reģionālās attīstības ministrijas, Ekonomikas ministrijas, Satiksmes ministrijas, Izglītības un zinātnes ministrijas, Veselības ministrijas, Labklājības ministrijas, Kultūras ministrijas un Klimata un enerģētikas ministrijas, atbilstoši šī protokollēmuma 2. punktā minētajam, sniegto informāciju un ietvert priekšlikumus Finanšu sektora attīstības plāna 2024. – 2026. gadam projektā.
· 4. Finanšu ministrijai Eiropas Komisijas Strukturālo reformu atbalsta ģenerāldirektorāta  Tehniskā atbalsta instrumenta projekta "ES taksonomijas ieviešanas un ilgtspējīgu finanšu ceļvedis Igaunijai un Latvijai" rekomendācijas ietvert Finanšu sektora attīstības plāna 2024. – 2026. gadam projektā. 

